Ποινή διαγραφής σε δημοσιογράφους του ΣΚΑΪ για την στάση που κράτησαν την περίοδο του δημοψηφίσματος επέβαλε το Πρωτοβάθμιο Πειθαρχικό Συμβούλιο της ΕΣΗΕΑ.

Σύμφωνα με την απόφαση του Συμβουλίου της 'Ενωσης, ποινή 18μηνης διαγραφής επιβλήθηκε στον Γενικό Διεθυντή Ειδήσεων και Ενημέρωσης του καναλιού, Σταμάτη Μαλέλη ενώ διαγραφή ενός έτους επιβλήθηκε και στον 'Αρη Πορτοσάλτε.

Διαγραφή έξι μηνών επιβλήθηκε στον Νίκο Κονιτόπουλο που είναι αρχισυντάκτης της εκπομπής εκπομπής «ΣΚΑΪ στις 6» με παρουσιαστή τον Κωνσταντίνο Μπογδάνο (δεν αποτελεί μέλος της 'Ενωσης).

Τέλος στους Μανώλη Καψή, 'Ολγα Τρέμη, Μαρία Σαράφογλου, (MEGA) και Μαρία Χούκλη (ANT1) επιβλήθηκε επίπληξη με ανάρτηση της απόφασης στους χώρους εργασίας, ενώ αθωώθηκαν οι Γιάννης Πρετεντέρης (MEGA) και Δημήτρης Οικονόμου (ΣΚΑΪ) από την κατηγορία ανάρμοστης συμπεριφοράς απέναντι στους Παναγιώτη Κουρουμπλή και Πάνο Καμμένο αντίστοιχα.